als_Latn dik_Latn sag_Latn
NASA mbajti një diskutim në Washington, në të cilin ekspertët e hapësirës folëm mbi planetet e ngjashëm me Tokën, që mund të kenë jetë. Bazuar në avancimet e fundit në teknologjinë e teleskopëve të hapësirës, shkencëtarët thanë se në dekadat e ardhshme do e konformojmë që nuk jemi vetëm në univers.
“Mendoj se në 20 vitet e ardhsme do të zbulojmë që nuk jemi vetëm në univers” tha astronauti i NASA-s Kevin Hand.
Administratori i NASA-s, Charles Bolden, mbështeti deklaratën e Hand.
“Është shumë e pamundur që në pafundësinë e universit ne njerëzit të qëndrojmë vetëm” tha ai.
Vetëm këtë vit, teleskopi Kepler i NASA-s njohu një planet të ngjashëm me Tokën, në zonën e” banueshme” të një ylli tjetër.
Shkencëtarët besojnë se ka edhe shumë planete të tjerë të ngjashëm me tonin në univers dhe pikërisht atje zhvillohet jetë aliene. “Astronomët mendojnë se ka shumë mundësi që çdo yll në galaksinë e Rrugës së Qumështit ka të paktën një planet” tha profesoresha e shkencave planetare në MIT, Sara Seager. “Në një të ardhme të afërt, njerëzit do të jenë në gjendje të thonë se ‘ai yll ka një planet të ngjashëm me Tokën’”.
Me hedhjen e teleskopit James Webb në 2018, misioni i gjetjes së planeteve nga NASA do të marrë përforcime. Teleskopi i ri është ndërtuar të dallojë dritën infra të kuqe, duke e bërë më të lehtë dallimin e planeteve ekstrasolare. Por, NASA-s mund t’i duhen teleskopë edhe më të fuqishëm për të zbuluar jetën aliene.
“Për të gjetur prova të jetës aliene do të duhet një gjenerate tjetër teleskopësh” tha Matt Mountain, drejtor i Institutit Shkencor të Teleskopëve Hapësinorë. “Për ta bërë këtë, do të na duhet mënyra të reja të mbërritjes në hapësirë, mënyra të reja për të ndërtuar teleskopë më të mëdhej dhe sisteme optike shumë më të avancuara” përfundoi ai.
Burimi: The Huffington Post
als_Latn als_Latn als_Latn als_Latn als_Latn als_Latn als_Latn als_Latn eng_Latn